ร้านนี้ตั้งอยู่ตรงถนนเชียงราก อยู่ติดกับมหาวิทยาลัยธรรมศาสตร์รังสิต ใต้หอ city park ที่จอดรถหาเอาข้างทางเลยครับ ร้านนี้หากจอดรถติดถนนร้านก็อยู่ตรงนั้นเลยครับ ติดถนนเลย ร้านค่อนข้างเล็ก มีไม่ถึงสิบโต๊ะ มาถึงก็ติ๊กๆเมนูที่จะเอาแล้วส่งให้พนักงานเลยครับ ราคาไม่แนง อร่อยใช้ได้ เหมาะสมกับนักศึกษา

- หอยแมลงภู่นิวซีแลนด์อบชีส (28.-) ได้หอยตัวนึงนะครับ ถ้าจะกินสองคนต้องสั่งสองจาน 555 ชีสได้เยอะ อร่อยคุ้มค่า แต่ราคาแรงนิดนึง ให้ B

- ขนมจีบปู (25.-) ขนมจีบกุ้ง (25.-) ฮะเก๋า (22.-) อร่อยใช้ได้ เนื้อเด๋งดึ๋ง ได้เข่งละ 3 ชิ้น รสชาติใช้ได้ ทานร้อนยิ่งฟินครับ สามจานนี้ให้ A

- เผือกทอด (18.-) ผมว่าอร่อยดีนะ ได้ชิ้นนึง ราคาแรงไปนิดครับ ให้ B+

- เกี๊ยวน้ำซอสพริกเผา (69.-) เกี๊ยวแบบเนื้อเต็ม เด้งดึ๋ง อร่อย เสิร์ฟในน้ำซุปเปรี้ยวๆ ออกเผ็ดร้อนด้วยพริกเผา รสชาติอร่อยใช้ได้ จานนี้ให้ B 

รสชาติ B+
ราคา B
บรรยากาศ B
สะอาด B+
บริการ B+